## Statut Hrvatske javnobilježničke komore (pročišćeni tekst)

### NN 27/2001 (30.3.2001.), Statut Hrvatske javnobilježničke komore (pročišćeni tekst)

# HRVATSKA JAVNOBILJEŽNIČKA KOMORA

484

Na teme­lju ovlašte­nja Skupštine, Upravni odbor Hrvatske javnobi­lježničke
komore na svojoj sjednici održanoj 7. listopada 2000. godine utvrdio je
pročišćeni tekst Statuta Hrvatske javnobi­lježničke komore.

Pročišćeni tekst Statuta
Hrvatske javnobi­lježničke komore sadrži Statut usvojen na Skupštini Hrvatske
javnobi­lježničke komore 11. ve­ljače 1995. godine (»Narodne novine« 26/95) te ­nje­gove
izmjene i dopune objav­ljene u »Narodnim novinama« br. 32/96, 78/99 i 69/00, u
kojima je naznačeno vrijeme stupa­nja na snagu.

Broj: 701-01/00-01/37
Zagreb, 7. listopada 2000.

Predsjednik
Upravnog odbora HJK
**Ante Ilić,** v. r.

## STATUT

HRVATSKE JAVNOBILJEŽNIČKE
KOMORE
(pročišćeni tekst)

I. OPĆE ODREDBE

Članak 1.

Ovim se statutom uređuju ustrojstvo, nadležnost, sastav, način izbora,
prava i dužnosti tijela Hrvatske javnobi­lježničke komore (da­lje u tekstu: Komora)
oblici udruživa­nja javnih bi­lježnika za područje jedne ili više jedinica
lokalne samouprave, zajednički javnobi­lježnički uredi, prava i dužnosti javnih
bi­lježnika, vršite­lja dužnosti javnih bi­lježnika javnobi­lježničkih
zamjenika te javnobi­lježničkih prisjednika i vježbenika prema Komori, tijela
za pokreta­nje i vođe­nje disciplinskog postupka zbog disciplinske neurednosti
te druga pita­nja značajna za javno bi­lježništvo, ako nije drugačije određeno
Zakonom o javnom bi­lježništvu.

Članak 2.

1) Komora je samostalna organizacija svih javnih bi­lježnika koji su
upisani u Upisnik i Imenik.

2) Javni bi­lježnici na području Republike Hrvatske obvezatno se udružuju
u Komoru.

3) Sjedište Komore je u Zagrebu.

4) Komora ima svoj grb, znak, pečat i žigove.

Članak 3.

Komora osobito:

1) čuva ugled, čast i prava javnobi­lježničkog staleža;

2) nadzire rad i ponaša­nje javnih bi­lježnika vršite­lja dužnosti te
javnobi­lježničkih zamjenika, prisjednika i vježbenika u skladu sa zakonom;

3) skrbi o trajnom stručnom uzdiza­nju javnih bi­lježnika, nji- ­hovih
prisjednika i vježbenika te s time u vezi uspostav­lja i una­pređuje razne
oblike stručne i znanstvene surad­nje s Ministarstvom pravosuđa, uprave i
lokalne samouprave (da­lje u tekstu: Ministarstvo), sudovima, Hrvatskom
odvjetničkom komorom, upravnim tijelima, fakultetima, udrugama pravnika itd.;

4) utvrđuje pravila javnobi­lježničke etike i skrbi o ­njenom razvija­nju;

5) prati i proučava odnose i pojave, uk­ljučujući i sta­nje u pravosuđu
i upravi koji su od interesa za uređe­nje, položaj i rad te unapređe­nje
javnobi­lježničke službe;

6) promiče materijalne, staleške i druge interese javnog bi­lježništva;

7) skrbi o položaju i pravima umirov­ljenih javnih bi­lježnika i
prisjednika te drugih osoba zaposlenih u javnobi­lježničkim uredima;

8) uspostav­lja i razvija surad­nju s drugim javnobi­lježničkim komorama
i međunarodnim organizacijama javnih bi­lježnika i pravnika;

9) obav­lja druge poslove utvrđene zakonom, podzakonskim propisom, ovim
statutom ili drugim općim aktom Komore.

Članak 4.

1) Tijela Komore su Skupština, Upravni odbor, predsjednik, Nadzorni
odbor, Povjerenstvo za unapređe­nje javnobi­lježničke etike, Povjerenstvo za
međunarodnu surad­nju i Povjerenstvo za trajno stručno usavršava­nje.

2) Statutom i drugim općim aktom Komore mogu se osnovati i druga tijela
Komore te utvrditi ­njihova nadležnost, sastav i način rada. Skupština i
Upravni odbor mogu imenovati povremena povjerenstva za obav­lja­nje određenih
pripremnih poslova iz nadležnosti stalnih tijela Komore.

Članak 5.

1) Javnog bi­lježnika koji će predstav­ljati Komoru pri pretrazi javnobi­lježničkog
ureda određuje predsjednik Komore ili pred­sjednik zbora na čijem se području
nalazi ured.

2) U osobito hitnim slučajevima odluku iz stavka 1. ovog članka
predsjednik Komore odnosno zbora može javnom bi­lježniku koji će prisustvovati
pretrazi priopćiti telefaksom.

Članak 6.

Drugi opći akti Komore moraju biti u skladu s ovim statutom.

II. TIJELA KOMORE

1. Skupština

Članak 7.

1) Skupštinu čine svi javni bi­lježnici upisani u upisnik Komore te
deset javnobi­lježničkih prisjednika i pet javnobi­lježničkih vježbenika koje
na vrijeme od tri godine izaberu udruge javnobi­lježničkih prisjednika odnosno
vježbenika.

2) Dok se ne osnuju udruge javnobi­lježničkih prisjednika odnosno vježbenika,
Skupština će raditi bez ­njihovih predstavnika i ­njihov broj prema stavku 1.
ovog članka neće se uračunavati u kvorum Skupštine.

Članak 8.

Sjednice skupštine u pravilu održavaju se u Zagrebu, ako Upravni odbor
ne odredi da se sjednica održi u kojem drugom mjestu.

Članak 9.

1) Poziv za sjednicu skupštine upućuje se članovima skup­šti­ne
najkasnije petnaest dana prije dana održava­nja sjednice.

2) U pozivu za sjednicu skupštine treba naznačiti prijedlog dnevnog reda
sjednice, mjesto ­njena održava­nja i vrijeme početka rada.

3) Uz poziv za sjednicu skupštine članovima se dostav­ljaju svi
materijali priprem­ljeni za skupštinu, ako Poslovnikom o radu skupštine nije
drugačije određeno.

Članak 10.

Članovi skupštine sami snose troškove svog sudjelova­nja u radu
skupštine.

Članak 11.

1) Skupština, pored općih akata navedenih u Zakonu o javnom bi­lježništvu,
donosi i:

1. Poslovnik o radu skupštine;

2. Kodeks javnobi­lježničke etike;

3. Pravilnik o naknadi putnih troškova članovima Komore i drugim osobama
za koje se naknada tih troškova ne uređuje odgovarajućim pravilnikom Upravnog
odbora;

4. Pravilnik o uporabi naplaćenih novčanih kazni i troškova postupka;

5. Pravilnik o trajnom stručnom i znanstvenom usavršava­nju;

6. Pravilnik o prihodima i financijskom poslova­nju javnobi­lježničkih
zborova;

7. Pravilnik o oslobođe­nju od snoše­nja troškova pruža­nja javnobi­lježničkih
usluga;

8. Pravilnik o prihodima i rashodima zborova.

2) Po potrebi Skupština može donijeti i druge opće akte u skladu sa
zakonom i ovim Statutom.

3) Skupština bira članove Nadzornog odbora Povjerenstva za unapređe­nje
javnobi­lježničke etike Povjerenstva za međunarodnu surad­nju i Povjerenstva za
stalno stručno usavršava­nje na vrijeme od tri godine.

2. Upravni odbor

Članak 12.

1) Upravni odbor čine predsjednik Komore, deset članova koje izabere
skupština iz redova javnih bi­lježnika te po jedan član iz redova javnobi­lježničkih
prisjednika i vježbenika koje izaberu udruge javnobi­lježničkih prisjednika
odnosno vježbenika na skupštinama svojih članova.

2) Sjednice Upravnog odbora održavaju se svakog mjeseca, osim tijekom
srp­nja i kolovoza. U slučaju potrebe može se zakazati i izvanredna sjednica.

Članak 13.

1) Kad je Zakonom o javnom bi­lježništvu predviđeno da Komora daje
Ministarstvu ili kojem drugom tijelu svoje miš­lje­nje ili da raspisuje i
provodi natječaj, miš­lje­nje u ime Komore daje, raspisuje i provodi natječaj
Upravni odbor.

2) Akt Upravnog odbora potpisuje predsjednik Komore, te odgovara za
pravilan rad Upravnog odbora.

Članak 14.

Natpolovičnom većinom svojih članova Upravni odbor:

1. utvrđuje prijedlog Kodeksa javnobi­lježničke etike;

2. donosi Pravilnik o visini
i naknadi putnih troškova pred­sjednika i članova Upravnog odbora;

3. odlučuje o saziva­nju
izvanredne sjednice skupštine;

4. imenuje članove
povjerenstva i drugih stalnih tijela;

5. odlučuje o udruživa­nju
Komore u međunarodne udruge javnih bi­lježnika i pravnika te druge međunarodne
organizacije;

6. imenuje predstavnike
Komore u udruge odnosno organizacije iz točke 4. ovog članka;

7. utvrđuje izvješće
Ministarstvu o radu Komore te o sta­nju javnobi­lježničke službe (članak 138.
Zakona o javnom bi­ljež­ništvu);

8. daje odobre­nje
predsjedniku za kup­nju, prodaju, optereće­nje i zakup nekretnina te za sklapa­nje
pravnih poslova čija vrijednost premašuje iznos od 100.000 kuna.

3. Predsjednik
Komore

Članak 15.

Predsjednik Komore:

1. priprema izvješće Komore Ministarstvu o radu Komore i o sta­nju
javnobi­lježničke službe;

2. organizira, vodi i odgovara za rad stručne službe Komore u skladu s
Pravilnikom o stručnoj službi Komore;

3. svojim potpisom ovjerava javnobi­lježničke upisnike i k­nji­ge
(članak 116. stavak 2. Zakona o javnom bi­lježništvu).

Članak 16.

Predsjednik može sklopiti pravne poslove o kup­nji, prodaji, optereće­nju
i zakupu nekretnina te pravne poslove čija vrijednost premašuje iznos od
100.000,00 kuna samo uz prethodno odobre­nje Upravnog odbora.

Članak 17.

1) Predsjednik slobodno, prema okolnostima pojedinog slučaja, određuje
način rješava­nja nesuglasica između članova Komore zatim javnih bi­lježnika i
javnobi­lježničkih zamjenika, prisjednika i vježbenika.

2) Predsjednik upozorava članove Komore, vršite­lje dužnosti te javnobi­lježničke
zamjenike, prisjednike i vježbenike na ­njihovo ponaša­nje usmeno ili pismeno.
O svakom usmenom upozore­nju sastavit će službenu bi­lješku. Službena bi­lješka
o usmenom upozore­nju i pisano upozore­nje unose se u spis upozorene osobe koje
vodi Komora.

4. Nadzorni odbor

Članak 18.

1) Nadzorni odbor sastoji se od tri člana, koji između sebe biraju
predsjednika.

2) Nadzorni odbor je dužan najma­nje dva puta godiš­nje pre­gledati
novčano poslova­nje Komore i završni račun. O svom radu podnosi izvještaj svake
godine Skupštini Komore i predlaže dava­nje razrješnice starom Upravnom odboru
prigodom izbora novog.

3) Upravni odbor, predsjednik i druga tijela Komore dužni su dati
Nadzornom odboru potrebne podatke u vezi s ­njihovim poslova­njem.

5. Povjerenstvo za unapređe­nje javnobi­lježničke etike

Članak 19.

1) Povjerenstvo za unapređe­nje javnobi­lježničke etike sastoji se od
pet članova, koji između sebe biraju predsjednika.

2) Povjerenstvo za unapređe­nje
javnobi­lježničke etike:

– utvrđuje nacrt Kodeksa
javnobi­lježničke etike, organizira i provodi raspravu o tom nacrtu i dostav­lja
prijedlog Kodeksa Skupštini radi usvaja­nja;

– prati sta­nje u primjeni
pravila javnobi­lježničke etike i utvrđuje prijedloge mjera za unapređe­nje
javnobi­lježničke etike;

– organizira samostalno ili u
surad­nji s Upravnim odborom i Povjerenstvom za trajno stručno usavršava­nje te
drugim mjerodavnim institucijama razne oblike obrazovnog i znanstvenog rada
(savjetova­nje, seminare, tribine, okrugle stolove i sl.) o javnobi­lježničkoj
etici;

– obav­lja druge poslove u
vezi s unapređe­njem javnobi­lježničke etike u skladu sa zak­ljučcima i
preporukama Skupštine i Upravnog odbora.

6. Povjerenstvo
za stalno stručno usavršava­nje

Članak 21.

1) Povjerenstvo za stalno stručno usavršava­nje sastoji se od pet
članova, koji između sebe biraju predsjednika.

2) Povjerenstvo za stalno stručno usavršava­nje:

– skrbi o trajnom stručnom usavršavanju javnih bi­lježnika, javnobi­lježničkih
prisjednika i vježbenika te drugih zaposlenika u javnobi­lježničkim uredima;

– organizira i razvija razne oblike stručnog i znanstvenog usavršava­nja,
samostalno ili u surad­nji sa sudovima, Hrvatskom javnobi­lježničkom komorom,
upravnim tijelima, fakultetima, udrugama pravnika te stranim javnobi­lježničkim
udrugama i komorama;

– organizira i provodi izdavačku djelatnost Komore, osobito priručnika,
komentara, zbirki obrazaca i sl.;

– organizira razne oblike informatičkog obrazova­nja i priprema sadržaje
(obrasce, podsjetnike, tekstove propisa, upisnike, imenike i sl.) za prenosive
računarske medije;

– obav­lja druge poslove u skladu sa zak­ljučcima i preporukama
Skupštine i Upravnog odbora.

Članak 22.

Stručno usavršava­nje javnih bi­lježnika, prisjednika i vježbenika je
obvezatno.

Svaki član za slučaj nemogućnosti prisustvova­nja savjetova­nju dužan je
o razlozima izvijestiti Komoru, a u protivnom izostanak se neće opravdati, koje
pos­ljedice nedolaska bit će re­gulirane pravilnikom.

Komora je dužna organizirati godiš­nje najma­nje dva stručna savjetova­nja
za sve članove Komore, a prema potrebi javnobi­lježnički zborovi organiziraju
stručna predava­nja iz područja aktualnih i bitnih za javnobi­lježničku službu.

Pravilnikom o trajnom stručnom i znanstvenom usavršava­nju re­gulirat će
se obveza i pravo na stalno stručno usavršava­nje.

III. JAVNOBILJEŽNIČKI ZBOROVI

Članak 23.

1) Javni bi­lježnici koji imaju sjedište na području određene županije
mogu osnovati javnobi­lježnički zbor te županije. Odluka o osniva­nju zbora
donosi se većinom glasova svih javnih bi­lježnika sa sjedištem na području županije.

2) Javni bi­lježnici dviju ili više susjednih županija mogu osnovati
zajednički javnobi­lježnički zbor. Za osniva­nje takvog zbora mora glasovati
više od polovica javnih bi­lježnika u svakoj od županija za koje se takav zbor
osniva.

3) Javni bi­lježnici sa sjedištem na području određene županije mogu
odlučiti natpolovičnom većinom o izdvaja­nju iz zajedničkog zbora i o osniva­nju
vlastitog županijskog zbora.

4) Svi javni bi­lježnici koji imaju sjedište na području županije za
koju je zbor osnovan članovi su tog zbora.

Članak 24.

1) Javnobi­lježnički zborovi donose svoja pravila, koja stupaju na snagu
kad ih odobri Upravni odbor Komore.

2) Pravilima iz stavka 1. ovog članka uređuju se organizacija i rad
zborova, prava i obveze članova zborova, način sudjelova­nja javnobi­lježničkih
prisjednika i vježbenika u radu tijela zbora te druga pita­nja od interesa za
rad zbora, u skladu s ovim statutom i drugim općim aktima Komore.

3) Javnobi­lježnički zborovi imaju svoje prihode i proračune u skladu s
općim aktom koji donosi Skupština Komore.

Članak 25.

1) Tijela zbora su skupština, predsjednik zbora i nadzorni odbor.
Pravilima zbora mogu se predvidjeti i druga tijela zbora za obav­lja­nje
određenih poslova iz nadležnosti zbora.

2) Skupštinu zbora čine svi javni bi­lježnici sa sjedištem na području
za koje je zbor osnovan. Pravilima zbora određuje se broj i način sudjelova­nja
predstavnika javnobi­lježničkih prisjednika i vježbenika u skupštini zbora.

3) Skupština je najviše tijelo zbora i može odlučiti o svakom pita­nju
iz nadležnosti zbora. Skupština se saziva redovito jednom godiš­nje i to u
povodu odlučiva­nja o proračunu zbora za narednu godinu. Pravila o radu,
kvorumu i odlučiva­nju Skupštine Komore na odgovarajući se način primje­njuju
na rad, kvorum i odlučiva­nje skupštine zbora, ako pravilima zbora nije
drugačije određeno.

4) Predsjednik zbora predstav­lja i zastupa zbor, saziva sjednice
skupštine zbora, vodi stručnu službu zbora, skrbi o izvrše­nju odluka skupštine
zbora te obav­lja druge poslove u skladu s pravilima zbora. Predsjednika zbora
bira skupština zbora na vrijeme od tri godine.

5) Nadzorni odbor najma­nje dva puta godiš­nje pre­gledava financijsko
poslova­nje zbora i podnosi izvještaj skupštini o tome. Sastav, mandat, nadležnost
i način rada nadzornog odbora utvrđuju se pravilima zbora.

Članak 26.

*Javnobi­lježnički zbor:*

1) čuva ugled javnog bi­lježništva na području za koje je osnovan i
skrbi o unapređe­nju ­nje­gova rada;

2) štiti prava i interese javnih bi­lježnika, vršite­lja dužnosti te
javnobi­lježničkih zamjenika, prisjednika i vježbenika;

3) skrbi o razvija­nju javnobi­lježničke etike;

4) samostalno ili u surad­nji s drugim zborovima, Komorom,
Ministarstvom, sudovima i drugim državnim tijelima ili tijelima jedinica
lokalne samouprave i uprave, odvjetničkim zborovima, udrugama pravnika,
fakultetima itd. organizira i provodi razne oblike stalnog stručnog usavršava­nja;

5) utvrđuje članarinu koja se plaća zboru, u skladu s općim aktom
Komore;

6) obav­lja i druge poslove u skladu sa svojim pravilima.

Članak 27.

Predsjednik zbora podnosi najma­nje jednom godiš­nje izvješ­taj Upravnom
odboru Komore o radu zbora.

IV. ZAJEDNIČKI JAVNOBILJEŽNIČKI URED

Članak 28.

Do osniva­nja zajedničkog ureda dolazi upisom u Upisnik zajedničkih
javnobi­lježničkih ureda.

V. UDRUGE JAVNOBILJEŽNIČKIH PRISJEDNIKA I VJEŽBENIKA

Članak 29.

1) Javnobi­lježnički prisjednici i vježbenici obvezatno se udružuju u
udrugu javnobi­lježničkih prisjednika odnosno u udrugu javnobi­lježničkih vježbenika
pri Komori.

2) Udruge iz stavka 1. ovog članka su organizacijske jedinice javnobi­lježničkih
prisjednika odnosno vježbenika pri Komori, bez svojstva pravne osobe.

Članak 30

1) Udruga javnobi­lježničkih prisjednika odnosno vježbenika iz stavka 1.
ovog članka ima svoja pravila, koja donosi skupština udruge.

2) Pravilima iz stavka 1. ovog članka uređuju se organizacija i rad
udruga te prava i obveze članova udruga.

3) Pravila udruge moraju biti u skladu s općim aktima Komore.

4) Pravila udruge stupaju na snagu kad ih odobri Upravni odbor Komore.

Članak 31.

Udruge iz članka 29. ovog statuta biraju predstavnike javnobi­lježničkih
prisjednika odnosno vježbenika u tijela Komore, skrbe o staleškim, stručnim,
radnim i materijalnim interesima svojih članova te obav­ljaju druge aktivnosti
u skladu sa svojim pravilima.

Članak 32.

1) Tijela udruga iz članka 29. ovog statuta su skupština, koju čine svi
javnobi­lježnički prisjednici odnosno vježbenici, predsjed­ništvo od pet
članova i predsjednik, koje izabire skupština na vrijeme od tri godine.

2) Pravila o radu, kvorumu i odlučiva­nju Skupštine Komore na
odgovarajući se način primje­njuju na rad, kvorum i odlučiva­nje skupština
udruga iz stavka 1. ovog članka, ako pravilima udruga nije drugačije određeno.

Članak 33.

Predsjednik Komore sazvat će osnivačku sjednicu udruge javnobi­lježničkih
prisjednika odnosno vježbenika nakon što bude imenovano prvih pedeset javnobi­lježničkih
prisjednika odnosno vježbenika.

VI. SLUŽBENE ISKAZNICE

Članak 34.

1) U povodu svakog upisa u odgovarajući imenik upisanoj se osobi izdaje
službena iskaznica.

2) Javnobi­lježnička
iskaznica sadržava grb Republike Hrvat­ske, naziv »Hrvatska javnobi­lježnička
komora«, jedinstveni matični broj građana, naziv »Javnobilježnička iskaznica«,
broj iskaznice koji odgovara broju upisa u Imenik javnih bi­lježnika, adresu
ureda, fotografiju javnog bi­lježnika i ­nje­gov potpis. Iskaznica se ovjerava
pečatom Komore, koji se otiskuje tako da zahvaća do­nji desni dio fotografije
javnog bi­lježnika, te potpisom predsjednika Komore.

3) U slučaju promjene bilo kojih od podataka u iskaznici, jav­ni je bi­lježnik
dužan bez odgode zatražiti izdava­nje nove iskaznice.

4) U slučaju prestanka obav­lja­nja javnobi­lježničke službe, iskaznica
se mora vratiti Komori.

5) Troškove izdava­nja iskaznice snosi javni bi­lježnik.

6) Odluku o veličini i obliku
javnobi­lježničke iskaznice donosi Upravni odbor.

Članak 35.

1) Odredbe članka 34. ovog zakona o iskaznicama javnih bi­lježnika na
odgovarajući se način primje­njuju na iskaznice vršite­lja dužnosti te javnobi­lježničkih
zamjenika, prisjednika i vježbenika.

2) Odluku o veličini, obliku i sadržaju iskaznica iz stavka 1. ovog
članka donosi Upravni odbor.

VII. DISCIPLINSKA ODGOVORNOST JAVNIH BILJEŽNIKA

Članak 36.

Javni bi­lježnik čini disciplinski prijestup:

1) ako putem oglasa, okružnica ili na koji sličan način nudi pruža­nje
svojih usluga, osobito ako nudi takvo pruža­nje usluga koje bi se moglo
smatrati poslovnim poveziva­njem. Ne smatra se nuđe­njem usluga prva obavijest
preko javnih glasila ili putem okružnice o otvara­nju, radnom vremenu i adresi
ureda;

2) ako sklopi ugovor o pruža­nju svojih usluga, osobito uz posebne
uvjete;

3) ako obav­lja­nje svojih poslova prepušta u svom uredu osobama koje za
to nisu ovlaštene;

4) ako opetovano obav­lja poslove izvan svog ureda u slučajevima koji
nisu predviđeni zakonom na način da se može uzeti da ima više od jedne
pisarnice;

5) ako bez dozvole Ministarstva, pored svog ureda, ima još koju
pisarnicu;

6) ako zaračunava i traži veću ili ma­nju nagradu za pruža­nje svojih
usluga od propisane javnobi­lježničkom tarifom ili ako na javnobi­lježničkoj
ispravi ne napiše iznos nagrade koju je zaračunao;

7) ako bez opravdanih razloga uskraćuje potrebne obavijesti i surad­nju
nadzornim ili disciplinskim tijelima, zbog če­ga pravilan rad tih tijela u
pojedinom slučaju može biti doveden u pita­nje.

8) ako bez opravdanog razloga duže od tri mjeseca ne plati članarinu i
druge doprinose Komori ili zboru.

9) ako opetovano ne sudjeluje u stručnom usavršava­nju koje organizira
Komora ili javnobi­lježnički zborovi.

Članak 37.

1) Prijave zbog disciplinske neurednosti podnose se disciplinskom tužite­lju
Komore.

2) Dužnost disciplinskog tužite­lja Komore obav­lja javni bi­lježnik
koga imenuje Upravni odbor za vrijeme traja­nja svog mandata. Disciplinski tužite­lj
ne smije biti član Upravnog odbora.

3) Pošto primi prijavu ili nađe da postupak treba pokrenuti po službenoj
dužnosti, disciplinski tužite­lj Komore ovlašten je zatražiti od osum­njičenog,
tijela i članova Komore te drugih osoba potrebne obavijesti i isprave.
Disciplinski tužite­lj može, po potrebi, saslušati neke osobe i obaviti druge
izviđaje.

Članak 38.

1) Na teme­lju prikup­ljenih podataka i obav­ljenih izviđaja dis­ciplinski
tužite­lj Komore podnosi Upravnom odboru prijedlog za provedbu disciplinskog
postupka zbog disciplinske neurednosti.

2) Primjerak prijedloga iz
stavka 1. ovog članka disciplinski tužite­lj Komore izravno dostav­lja okriv­ljeniku,
koji se može pismeno izjasniti o prijedlogu u roku od petnaest dana

3) Ako se okriv­ljenik pismeno ne izjasni o prijedlogu u naznačenom
roku, smatrat će se da ne osporava či­njenice navedene u prijedlogu, U tom se
slučaju neće izvoditi dokazi radi utvrđiva­nja tih či­njenica niti će se održati
rasprava pred Upravnim odborom, osim ako Upravni odbor ne odluči drugačije.

4) Okriv­ljenik se u svom pismenom očitova­nju može odreći prava na održava­nje
rasprave pred Upravnim odborom, u kojem će slučaju Upravni odbor svoju odluku
donijeti na teme­lju podataka iz spisa.

5) Nakon isteka roka za pisano očitova­nje okriv­ljenika, predsjednik
zakazuje sjednicu Upravnog odbora na koju poziva stranke i druge osobe koje
treba saslušati. Disciplinskom se tužite­lju zajedno s pozivom dostav­lja i
pismeno očitova­nje okriv­ljenika.

6) Pozivi za raspravu moraju se uputiti strankama najkasnije petnaest
dana prije sjednice Upravnog odbora.

7) Raspravu pred Upravnim odborom otvara i ­njome rukovodi predsjednik.
Na raspravu pred Upravnim odborom i na odlučiva­nje o prijedlogu na
odgovarajući se način primje­njuju pravila o raspravi o odlučiva­nju u sumarnom
kaznenom postupku pred vijećem.

8) U odluci kojom se izriče kazna zbog disciplinske neurednosti okriv­ljeniku
će se naložiti da, pored troškova postupka izazvanih izvođe­njem dokaza, plati
i naknadu troškova u paušalnom iznosu od 500,00 do 2.000,00 kuna, u ovisnosti o
složenosti i traja­nju postupka te poduzetim rad­njama.

Članak 39.

Odredbe ovog statuta o disciplinskoj odgovornosti javnog bi­lježnika i o
disciplinskom postupku protiv javnih bi­lježnika na odgovarajući se način
primje­njuju i na vršite­lja dužnosti te javnobi­lježničke zamjenike,
prisjednike i vježbenike.

VIII. IMENICI I UPISNICI

Članak 40.

1) Komora vodi ove imenike i upisnike:

1. Imenik javnih bi­lježnika

2. Imenik vršite­lja dužnosti
javnog bi­lježnika

3. Imenik javnobi­lježničkih
zamjenika

4. Imenik javnobi­lježničkih
prisjednika

5. Imenik javnobi­lježničkih
vježbenika

6. Upisnik zajedničkih
javnobi­lježničkih ureda.

2) Imenike i upisnik iz
stavka 1. ovog članka vodi Upravni odbor.

3) Komora ima i uru­džbeni
upisnik te druge k­njige nužne za uredsko poslova­nje, u skladu s odlukom
Upravnog odbora.

4) Imenici i upisnik iz
stavka 1. ovog članka su ukoričene
k­nji­ge, ako ovim statutom ili drugim općim aktom Komore nije drugačije
određeno. Stranice tih k­njiga označavaju se rednim brojevima, a listovi
prošivaju jamstvenikom. Svaki imenik i upisnik ima rubrike utvrđene ovim
statutom.

5) Svaki imenik i upisnik
ovjerava predsjednik Komore, naznačujući u gor­njem dijelu pos­ljed­nje
stranice ukupan broj stranica i datum ovjere te potpisujući ovjeru i stav­ljajući
žig Komore u vosku preko završnih krajeva jamstvenika.

6) Imenici uz desni rub imaju
vid­ljivo u stup­njevitom redos­lijedu naznačena velika slova abecede, i to
tako da se prvo slovo nalazi na gor­njem desnom rubu, a zad­nje na do­njem
desnom rubu k­njige. Stranice imenika obi­lježavaju se rednim brojevima za
svako slovo posebno. Osim slova hrvatske abecede, imenici sadržavaju i posebna
slova drugih evropskih latiničkih abeceda koja se češće jav­ljaju u praksi.

7) Na početku svake stranice imenika ili upisnika, ako posebnim općim
aktom Komore nije drugačije određeno, naznačit će se kalendarska godina.

8) Stranice imenika i upisnika, ako posebnim općim aktom Komore nije
dugačije određeno, podije­ljene su na okomite stupce s rubrikama za pojedine
upise. Prvi stupac je uvijek stupac upisa rednog broja upisa.

9) U upisniku zajedničkih javnobi­lježničkih ureda, ako posebnim aktom
Komore nije drugačije određeno, nakon svakog upisa podvući će se vodoravna
crta.

10) Upis u imenik obav­lja se u prvu narednu slobodnu rubriku slova u
imeniku koje odgovara početnom slovu prezimena osobe koja se upisuje. Imenik će
se smatrati ispu­njenim kad se ispuni bilo koje od slova u imeniku.

11) Imenici i upisnik mogu se voditi i na računaru;

12) Vođe­nje imenika i upisnika uredit će se posebnim općim aktom
Upravnog odbora.

Članak 41.

U imenik javnog bi­lježnika upisuje se:

1) Prezime i ime javnog bi­lježnika;

2) Jedinstveni matični broj građanina;

3) Dan i mjesec rođe­nja;

4) Broj i datum rješe­nja
Ministarstva o imenova­nju javnog bi­lježnika;

5) Broj i datum pove­lje o
postav­lje­nju javnog bi­lježnika;

6) Broj i datum rješe­nja
Komore o upisu;

7) Dan upisa;

8) Sjedište ureda;

9) Sjedište druge pisarnice,
ako je ona odobrena javnom bi­lježniku;

10) Članstvo u zajedničkom
uredu s brojem Upisnika zajedničkih ureda pod kojim je ured upisan;

11) Promjene nastale tijekom
obav­ljanja javnobi­lježničke službe te brojevi i datumi odluka na teme­lju
kojih su te promjene uslijedile;

12) Dan i razlog brisa­nja iz
imenika s brojem i datumom odluke na teme­lju koje je došlo do brisa­nja iz
imenika;

13) Prezime i ime vršite­lja
dužnosti, broj i datum odluke kojom je postav­ljen te broj imenika u koji je
upisan;

14) Prezime i ime zamjenika,
broj i datum odluke kojom je postav­ljen te podaci o broju imenika u koji je
upisan;

15) Prezime i ime javnobi­lježničkih
prisjednika te brojevi imenika u koji su upisani;

16) Zabi­lježba o pokreta­nju
postupka za razrješe­nje s brojem i datumom odluke na teme­lju koje je zabi­lježba
izvršena;

17) Zabi­lježba o privremenom
uda­lje­nju iz službe, s brojem i datumom odluke na teme­lju koje je došlo do
uda­lje­nja;

18) Zabi­lježba pokreta­nja
disciplinskog postupka s brojem i datumom odluke na teme­lju koje je postupak
pokrenut;

19) Podaci o dužnostima u
tijelima Komore i zborova.

Članak 42.

U Imenik vršite­lja dužnosti javnog bi­lježnika upisuje se:

1) Prezime i ime javnog bi­lježnika;

2) Jedinstveni matični broj građanina;

3) Dan i mjesec rođe­nja;

4) Broj i datum rješe­nja o postav­lje­nju;

5) Broj i datum Komore o upisu;

6) Dan upisa;

7) Ime i prezime javnog bi­lježnika umjesto koga je postav­ljen;

8) Sjedište ureda;

9) Promjene nastale tijekom obav­lja­nja dužnosti s brojevima i datumima
akata na teme­lju kojih je do ­njih došlo;

10) Prezime i ime zamjenika, datum i broj odluke kojom je postav­ljen te
broj imenika u koji je upisan;

11) Prezime i ime javnobi­lježničkih prisjednika te brojevi imenika u
koji su upisani;

12) Ime i prezime javnobi­lježničkog vježbenika te brojevi imenika u
koji su upisani;

13) Dan i razlog brisa­nja iz imenika, s brojem i datumom odluke na teme­lju
koje je određeno brisa­nje iz imenika;

14) Zabi­lježba o pokreta­nju postupka za razrješe­nje, s datumom i
brojem odluke na teme­lju koje je zabi­lježba izvršena;

15) Zabi­lježba o privremenom uda­lje­nju iz službe, s brojem i datumom
odluke na teme­lju koje je zabi­lježba izvršena;

16) Zabi­lježba o pokreta­nju disciplinskog postupka s datumom i brojem
akta na teme­lju koje­ga je zabi­lježba izvršena;

19) Podaci o dužnostima u tijelima Komore i zbora.

Članak 43.

U Imenik javnobi­lježničkih zamjenika upisuje se:

1) Prezime i ime zamjenika;

2) Jedinstveni matični broj građanina;

3) Dan i mjesec rođe­nja;

4) Broj i datum odluke kojom je postav­ljen;

5) Broj i datum Komore o upisu;

6) Datum upisa;

7) Ime i prezime javnog bi­lježnika kome je postav­ljen;

8) Sjedište ureda;

9) Promjene nastale tijekom
obav­lja­nja dužnosti te brojevi i datumi odluka na teme­lju kojih je do ­njih
došlo;

10) Dan i razlog brisa­nja iz
imenika s datumom odluke na teme­lju koje je došlo do brisa­nja iz imenika;

11) Zabi­lježba o pokreta­nju
postupka za razrješe­nje s brojem i datumom odluke na teme­lju koje je zabi­lježba
izvršena;

12) Zabi­lježba o privremenom
uda­lje­nju iz službe, s brojem i datumom odluke na teme­lju koje je zabi­lježba
izvršena;

13) Zabi­lježba pokreta­nja
disciplinskog postupka s brojem i datumom odluke na teme­lju koje je zabi­lježba
izvršena;

14) Podaci o dužnostima u tijelima Komore i zbora.

Članak 44.

U Imenik javnobi­lježničkih prisjednika upisuje se:

1) Prezime i ime prisjednika;

2) Jedinstveni matični broj građanina;

3) Dan i mjesto rođe­nja;

4) Broj i datum odluke o postav­lje­nju;

5) Broj odluke Komore o upisu u imenik;

6) Dan upisa;

7) Prezime i ime javnog bi­lježnika u čijem uredu prisjednik radi;

8) Sjedište ureda;

9) Promjene nastale tijekom obav­lja­nja  prisjedništva te bro­je­vi i datumi odluka na teme­lju kojih je
do tih promjena došlo;

10) Dan i razlog brisa­nja iz imenika s brojem i datumom odluke na teme­lju
koje je došlo do brisa­nja;

11) Zabi­lježba o pokreta­nju postupka za razrješe­nje s brojem i datumom
rješe­nja na teme­lju koje­ga je zabi­lježba izvršena;

12) Zabi­lježba o privremenom uda­lje­nju iz službe s brojem i datumom
odluke na teme­lju koje je zabi­lježba izvršena;

13) Zabi­lježba o pokreta­nju disciplinskog postupka s brojem i datumom
odluke na teme­lju koje je zabi­lježba izvršena;

14) Podaci o dužnostima u tijelima Komore i zbora.

Članak 45.

U Imenik javnobi­lježničkih vježbenika upisuje se:

1) Prezime i ime vježbenika;

2) Jedinstveni matični broj građanina;

3) Dan i mjesto rođe­nja;

4) Broj i datum rješe­nja Komore o izboru i postav­ljenju;

5) Broj odluke Komore o upisu
u imenik;

6) Dan upisa;

7) Prezime i ime javnog bi­lježnika
u čijem uredu vježbenik radi;

8) Sjedište ureda;

9) Promjene nastale tijekom
obav­lja­nja  vježbeništva te brojevi i
datumi odluka na teme­lju kojih je do tih promjena došlo;

10) Dan i razlog brisa­nja iz
imenika s brojem i datumom odluke na teme­lju koje je došlo do brisa­nja;

11) Zabi­lježba o pokreta­nju
postupka za razrješe­nje s brojem i datumom rješe­nja na teme­lju koje­ga je
zabi­lježba izvršena;

12) Zabi­lježba o privremenom
uda­lje­nju iz službe s brojem i datumom odluke na teme­lju koje je zabi­lježba
izvršena;

13) Zabi­lježba pokreta­nja
disciplinskog postupka s brojem i datumom odluke na teme­lju koje je zabi­lježba
izvršena;

14) Podaci o dužnostima u
tijelima Komore i zbora.

Članak 46.

U Upisnik zajedničkog javnobi­lježničkog
ureda upisuje se:

1) prezimena i imena javnih
bi­lježnika koji vode zajednički ured, uz naznaku brojeva Imenika javnih bi­lježnika
u koji su upisani;

2) broj i datum odluke
Ministarstva kojim im je odobreno vođe­nje zajedničkog ureda;

3) mjesto i datum sklapa­nja
ugovora o zajedničkom obav­lja­nju službe;

4) broj i datum odluke Komore
o upisu;

5) datum upisa;

6) promjene nastale tijekom vođe­nja zajedničkog ureda te brojevi i
datumi odluka na teme­lju kojih je do tih promjena došlo;

7) dan i razlog brisa­nja zajedničkog ureda, s brojem i datumom odluke
na teme­lju koje je došlo do brisa­nja.

IX. STRUČNE SLUŽBE

Članak 47.

Za obav­lja­nje stručnih administrativnih pomoćnih i drugih poslova
Komora ima stručnu službu.

Stručnu službu čini tajnik i odgovarajući broj zaposlenih djelatnika.

O potrebi zapoš­ljava­nja djelatnika i ­njihovom broju odlučuje Upravni
odbor Hrvatske javnobi­lježničke komore.

Članak 48.

Tajnik Komore je osoba s visokom stručnom spremom – diplomirani pravnik
s položenim javnobi­lježničkim ispitom i aktivnim zna­njem najma­nje dva
jezika.

Tajnika Komore teme­ljem natječaja izabire Upravni odbor.

Tajnik organizira obav­lja­nje tehničkih i stručnih poslova u Komori i
dužan je redovno o svemu u svezi događa­nja i rada Komore izvještavati
predsjednika Komore.

Tajnik Komore usko surađuje sa stručnim Povjerenstvima Komore, priprema
sastanke i obvezatno ­njima prisustvuje, sudjeluje u organizaciji stručnih
savjetova­nja, priprema sjednice Upravnog odbora, sjednice Nadzornog odbora,
skupštine.

Za svoj rad odgovara predsjedniku Komore i Upravnom odboru Hrvatske
javnobi­lježničke komore.

Članak 49.

Stručna kvalifikacija, uvjeti i opis poslova utvrđuju se posebnim
pravilnikom koji donosi Upravni odbor Hrvatske javnobi­lježničke komore.

Članak 50.

Stručna služba Komore treba odgovarati potrebama i zahtjevima članova i
omogućavati stručno, kvalitetno, pravovremeno i odgovorno izvršava­nje zadaća
Komore prema Zakonu o javnom bi­lježništvu i ovom Statutu.

X. GLASILO »JAVNI BILJEŽNIK«

Članak 51.

1) Glasilo Komore je časopis »Javni bi­lježnik«.

2) U glasilu se objav­ljuju odluke, akti i obavijesti tijela Komore, te
stručni i znanstveni radovi iz područja djelatnosti javnobi­lježničke službe.

3) Glasilo izlazi mjesečno ili dvomjesečno, primaju ga svi javni bi­lježnici,
vršite­lji dužnosti te javnobi­lježnički zamjenici, prisjednici i vježbenici.

Članak 52.

1) Članove uredništva, glavnog i odgovornog urednika i ured­nika »Javnog
bi­lježnika« imenuje Upravni odbor na vrijeme od tri godine.

2) Članovi uredništva, glavni i odgovorni urednik te urednik odgovaraju
za svoj rad Upravnom odboru.

XI. FINANCIJSKO POSLOVANJE KOMORE

Članak 53.

1) Financijsko poslova­nje Komore obav­lja se na osnovi godiš­nje­g
proračuna prihoda i rashoda, koji odobrava.

2) Proračunski prihodi Komore jesu:

1. upisnina javnih bi­lježnika te javnobi­lježničkih prisjednika i vježbenika;

2. članarina javnih bi­lježnika te javnobi­lježničkih prisjednika i vježbenika;

3. naknade ovjere i potvrda upisnika i ostali prihodi i doprinosi teme­ljem
odluke Skupštine odnosno Upravnog odbora.

3) Izvanredni prihodi Komore jesu:

1. novčane disciplinske kazne;

2. različiti izvanredni prihodi.

Članak 54.

1) Komora koristi svoja sredstva za ostvariva­nje zadataka Komore
utvrđenih Zakonom o javnom bi­lježništvu i ovim Statutom.

2) Upravni odbor može odobriti uporabu sredstava Komore i za druge
opravdane svrhe ili potrebe.

Članak 55.

1) Upravni odbor za novčano poslova­nje Komore iz svojih redova izabire
rizničara Komore.

2) Rizničar Komore:

1. brine o urednosti naplata upisnine i članarine;

2. brine o ažurnosti i urednosti evidencije financijskog poslo­va­nja
Komore;

3. kontrolira točnost i urednost vođe­nja prihoda i rashoda Ko­more;

4. odobrava i potpisuje naru­džbenice, račune i isplate do visine od
5.000,00 kuna;

5. vodi brigu o financijskom sta­nju Komore i o tome izvješ­tava Upravni
odbor;

6. sastav­lja godiš­nje izvješće o financijskom sta­nju za Skup­šti­nu
Komore.

Članak 56.

Zborovi vode svoje novčano poslova­nje na teme­lju posebnog proračuna,
koji odobrava Upravni odbor Komore.

XII. GRB, PEČAT I ŽIGOVI KOMORE I ZBOROVA

Članak 57.

1) Komora ima svoj grb, koji utvrđuje Skupština.

2) Pečat i žigovi Komore su okruglog oblika, promjera 38 mm, s natpisom:
»Republika Hrvatska, Hrvatska javnobi­lježnička komora – Zagreb«.

3) Pečat za tintu može se
otiskivati u crnoj, tamnoplavoj ili ­ljubičastoj tinti.

4) Žig izrađen od metala
otiskuje se u crvenom vosku.

5) Komora ima i suhi žig.

6) Zborovi imaju svoje pečate
i žigove u skladu s odlukom Upravnog odbora.

XIII. POHRANA SPISA

Članak 58.

1) Imenici, upisnici i spisi koji se odnose na pojedine javne bi­lježnike
čuvaju se trajno, dok se ostali spisi čuvaju deset godina.

2) Upravni odbor može donijeti posebnu odluku o pohrani spisa Komore.

XIV. PRIJELAZNE I ZAVRŠNE ODREDBE

Članak 59.

1) Predsjednika komore, Upravni odbor i nadzorni odbor izabrat će
Osnivačka skupština.

2) Opće akte iz članka 11. stavka 1. ovog Statuta Skupština će donijeti
na izvanrednoj sjednici koja će se održati najkasnije u roku od šest mjeseci od
dana održavanja osnivačke sjednice.

Članak 60.

Tumače­nje pojedinih odredaba ovog Statuta daje Skupština Hrvatske
javnobi­lježničke komore.

Članak 61.

Ovaj pročišćeni tekst Statuta stupa na snagu danom donoše­nja, a objavit
će se u »Narodnim novinama«.

Predsjednik
Hrvatske javnobi­lježničke komore
**Ante Ilić,** v. r.

if !supportEmptyParas endif

Pročišćeni tekst, NN 27/2001-484